**Nagykanizsa Megyei Jogú Város Önkormányzata Közgyűlésének**

**17/2022. (VII. 05.) önkormányzati rendelete**

**a költségvetési intézményeknél folyó étkeztetés élelmezési nyersanyagnormáiról és a térítési díjak megállapításának módjáról**

Nagykanizsa Megyei Jogú Város Önkormányzatának Közgyűlése az Alaptörvény 32. cikk. (2) bekezdésében meghatározott eredeti jogalkotói hatáskörében, az Alaptörvény 32. cikk. (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 10. § (2) bekezdésében meghatározott feladatkörében eljárva az alábbiakat rendeli el:

**1. §**

(1) [[1]](#footnote-1) [[2]](#footnote-2) Az élelmezés nyersanyagnormáinak egy ellátottra jutó napi, általános forgalmi adó nélküli összege az egyes étkezési típusonként (diabetikus és normál étkezés esetén egyaránt):

a) Bölcsőde

aa) reggeli 90 Ft

ab) tízórai 75 Ft

ac) ebéd 495 Ft

ad) uzsonna 90 Ft

b) Óvoda

ba) tízórai 120 Ft

bb) ebéd 460 Ft

bc) uzsonna 120 Ft

c) Általános iskola alsó tagozat

ca) tízórai 145 Ft

cb) ebéd 535 Ft

cc) uzsonna 145 Ft

d) Általános iskola felső tagozat

da) tízórai 145 Ft

db) ebéd 560 Ft

dc) uzsonna 145 Ft

e) Középiskola és kollégium

ea) reggeli 365 Ft

eb) tízórai 165 Ft

ec) ebéd 625 Ft

ed) uzsonna 165 Ft

ee) vacsora 365 Ft

f) Intézményi dolgozói ebéd 1070 Ft

g) Balatonmáriafürdői Gyermek- és Ifjúsági Tábor

ga) reggeli 285 Ft

gb) tízórai 185 Ft

gc) ebéd 785 Ft

gd) uzsonna 185 Ft

ge) vacsora 485 Ft

h) Napközis tábor

ha) tízórai 140 Ft

hb) ebéd 515 Ft

hc) uzsonna 140 Ft

(2) [[3]](#footnote-3) [[4]](#footnote-4) A szociális ellátást biztosító intézményben az élelmezés nyersanyagnormáinak egy ellátottra jutó napi, általános forgalmi adó nélküli összege az egyes étkezési típusonként (diabetikus és normál étkezés esetén egyaránt):

a) reggeli 325 Ft

b) tízórai 145 Ft

c) ebéd 520 Ft

d) uzsonna 145 Ft

e) vacsora 325 Ft

(3) Az étkeztetés biztosítása során a közétkeztetésre vonatkozó táplálkozás-egészségügyi előírásokról szóló 37/2014.(IV. 30.) EMMI rendeletben foglaltakat kell az egyes korcsoportokra vonatkozóan alkalmazni.

**2. §**

(1) Az élelmezés igénybevételéért fizetendő napi térítési díjak megállapításának módja az alábbiak szerint történik:

*a)* intézményi ellátottak - a b) pontban szereplő ellátottak kivételével -, illetve a napközis táborba és a Balatonmáriafürdői Gyermek- és Ifjúsági Táborba a város intézményeiből jelentkező ellátottak esetén az 1. § (1) bekezdésében szereplő élelmezési nyersanyagnorma hatályos általános forgalmi adóval növelt összege,

*b)* a szociális ellátást igénybe vevő ellátottak esetén a szociális törvény, valamint a szociális szolgáltatásokról és személyes gondoskodást nyújtó gyermekjóléti ellátásokról szóló önkormányzati rendelet alapján,

*c)* [[5]](#footnote-5) [[6]](#footnote-6) intézményi alkalmazottak, nyugdíjasok, az önkormányzati intézményekből GYES-en, GYED-en lévők és vendégétkezők, a napközis táborban és a Balatonmáriafürdői Gyermek- és Ifjúsági Táborban dolgozó alkalmazottak, és nem a város intézményeiből jelentkező gyermekek és felnőttek esetén 1070 Ft (eladási egységár) hatályos általános forgalmi adóval növelt összege.

(2) [[7]](#footnote-7) [[8]](#footnote-8) A nagykanizsai általános és középiskolás tanulók esetén a Balatonmáriafürdői Gyermek- és Ifjúsági Tábor igénybevételéért fizetendő térítési díj bruttó 5000 Ft/nap, amely tartalmazza az (1) bekezdés a) pontjában meghatározott, az élelmezésért fizetendő térítési díjat is.

(3) A nagykanizsai lakó- vagy tartózkodási hellyel rendelkező általános iskolás tanulók esetén a napközis tábor igénybevételéért a (1) bekezdés a) pontjában meghatározott élelmezésért fizetendő térítési díjon kívül térítési díjat fizetni nem kell.

**3. §**

Hatályát veszti a költségvetési intézményeknél folyó étkeztetés élelmezési nyersanyagnormáiról és a térítési díjak megállapításának módjáról szóló 39/2012. (VIII. 23.) önkormányzati rendelet.

**4. §**

Ez a rendelet 2022. július 25-én lép hatályba.

Nagykanizsa, 2022. június 30.

|  |  |
| --- | --- |
| 1. **Dr. Gyergyák Krisztina**   **jegyző** | **Balogh László**  **polgármester** |
|  |  |

Kihirdetés napja: 2022. július 05.

**Dr. Gyergyák Krisztina**

**jegyző**

1. Az (1) bekezdést módosította az 1/2023. (I. 27.) önkorm. rendelet 1. §-a. Hatályos 2023. 02. 01-től. [↑](#footnote-ref-1)
2. Az (1) bekezdést módosította a 15/2025. (V. 26.) önkorm. rendelet 1. §-a. Hatályos 2025. 09. 01-től. [↑](#footnote-ref-2)
3. A (2) bekezdést módosította az 1/2023. (I. 27.) önkorm. rendelet 1. §-a. Hatályos 2023. 02. 01-től. [↑](#footnote-ref-3)
4. A (2) bekezdést módosította a 15/2025. (V. 26.) önkorm. rendelet 1. §-a. Hatályos 2025. 09. 01-től. [↑](#footnote-ref-4)
5. A c) pontot módosította az 1/2023. (I. 27.) önkorm. rendelet 2. § (1) bekezdése. Hatályos 2023. 02. 01-től. [↑](#footnote-ref-5)
6. A c) pontot módosította a 15/2025. (V. 26.) önkorm. rendelet 2. § (1) bekezdése. Hatályos 2025. 09. 01-től. [↑](#footnote-ref-6)
7. A (2) bekezdést módosította az 1/2023. (I. 27.) önkorm. rendelet 2. § (2) bekezdése. Hatályos 2023. 02. 01-től. [↑](#footnote-ref-7)
8. A (2) bekezdést módosította a 15/2025. (V. 26.) önkorm. rendelet 2. § (2) bekezdése. Hatályos 2025. 06. 01-től. [↑](#footnote-ref-8)